1. melléklet
Budapest Főváros Önkormányzata Közgyűlésének
……./2016. (……  ……..) önkormányzati rendelete
a Budapest főváros közigazgatási területén a közterületek azon részének kijelöléséről, ahol az életvitelszerűen megvalósuló közterületi tartózkodás jogellenesnek minősül című 77/2013. (XII. 3.) Főv. Kgy. rendelet 
módosításáról 

Budapest Főváros Közgyűlése a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 250. § (4) bekezdésében kapott felhatalmazás alapján és a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 179/A. § (2)–(3) bekezdésében foglalt feladatkörében eljárva, a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 179/A. § (3) bekezdés értelmében a kerületi önkormányzati javaslatoknak is megfelelően a következőket rendeli el:

1. §

[bookmark: _GoBack]A Budapest főváros közigazgatási területén a közterületek azon részének kijelöléséről, ahol az életvitelszerűen megvalósuló közterületi tartózkodás jogellenesnek minősül című 77/2013.  (XII. 3.) Főv. Kgy. rendelet 2. melléklet (Kerületi önkormányzatok döntése alapján Budapest főváros közigazgatási területén a kerületi önkormányzati tulajdonban lévő közterületek kijelölt részei) 6. pontja kiegészül az alábbi 6.2. - 6.8. ponttal egészül ki:
	[6. Budapest Főváros XI. kerület Újbuda Önkormányzata tulajdonában lévő közterületek közül:…]
„6.2. 	a Bikás park [3492/2 és 3467/1 hrsz.-ú ingatlan] és az annak határvonalától számított 100 méteres távolságon belüli kerületi tulajdonú közterület,
6.3.	az Etele út melletti park [3261/3 hrsz.-ú ingatlan] és az annak határvonalától számított 100 méteres távolságon belüli kerületi tulajdonú közterület,
6.4.	a Költők parkja [853/26 hrsz.-ú ingatlan] és az annak határvonalától számított 100 méteres távolságon belüli kerületi tulajdonú közterület,
6.5.	a Nagyszeben tér [1918/36 hrsz.-ú ingatlan] és az annak határvonalától számított 100 méteres távolságon belüli kerületi tulajdonú közterület,
6.6.	a Nevegy utca – Rétkerülő utca találkozásánál lévő park [1963/2 hrsz.-ú ingatlan] és az annak határvonalától számított 100 méteres távolságon belüli kerületi tulajdonú közterület,
6.7.	a Bartók Béla út Sárbogárdi út és Vasút utca közötti szakasza [3409/1 és 3506/2 hrsz.-ú ingatlan] és az annak határvonalától számított 100 méteres távolságon belüli kerületi tulajdonú közterület,
6.8.	az Alsóhegy utca – Karolina út – Villányi út találkozási pontjától számított 100 méteres körtávolságon belüli kerületi tulajdonú közterület.”

	
2. §

Ez a rendelet a kihirdetését követő hónap első napján lép hatályba.


	Sárádi Kálmánné dr. 
	 Tarlós István 

	 főjegyző
	 főpolgármester




INDOKOLÁS
Általános indokolás
A Fővárosi Közgyűlés a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 179/A. § (2)–(3) bekezdése szerinti  feladatkörében eljárva és a 250. § (4) bekezdésében kapott felhatalmazás alapján megalkotta 77/2013.  (XII. 3.) önkormányzati rendeletét a Budapest főváros közigazgatási területén a közterületek azon részének kijelöléséről, ahol az életvitelszerűen megvalósuló közterületi tartózkodás jogellenesnek minősül (továbbiakban: Rendelet). A Rendelet 2. melléklete azoknak a kerületi önkormányzatok tulajdonában álló közterületeknek a felsorolását tartalmazza, amelyeket — a Szabs. tv. 179/A. (3) bekezdésében szereplő előírás szerint — a kerületi önkormányzatok döntésének megfelelően a Fővárosi Önkormányzat rendeletében szerepeltetni kell. 
A XI. kerületi Önkormányzat a 2016. május 26-i képviselő-testületi ülésén döntött azon újabb helyszínekről, melyek kijelölését kéri a Fővárosi Közgyűléstől. Ennek alapján kerül sor a Rendelet 2. mellékletének 6. pontjának újabb alpontokkal való kiegészítésére. 
Részletes indokolás
Az 1. §-hoz
E szakaszban kerülnek konkrétan kijelölésre azok a XI. kerületi önkormányzati tulajdonú közterületek, ahol az életvitelszerűen megvalósuló közterületi tartózkodás jogellenesnek minősül. A Kúria elvárása szerint a szabályozásból minden kijelölt közterület esetén egyértelműen ki kell tűnnie a védett közérdek mibenlétének, amelynek a Fővárosi Közgyűlés az alábbiak szerint tesz eleget: 
A Rendelet 2. melléklet 
· 6.2. pontjában meghatározott közterület a közrend és kulturális értékek védelme (a 80.000 m2 területű park a játszótér és sporttér mellett helyt ad Kiss István Monda című szobrának 1980 óta, valamint 2001-ben itt állítottak kopjafát Lehrmann-Lovász György író, politikus emlékére),

· 6.3. pontjában meghatározott közterület a közrend védelme,

· 6.4. pontjában meghatározott közterület a kulturális érték védelme (a 853/26 hrsz-ú ingatlan Vőfély utca – Menyecske utca által közre zárt területe ad helyet a kerületi kötődésű költők, úgy mint Zelk Zoltán, Kormos István, Kálnoky László szobrainak),

· 6.5. pontjában meghatározott közterület a közrend védelme,

· 6.6. pontjában meghatározott közterület a kulturális érték védelme (a területen található a közel 4 méteres magas Bazalt kőplasztika, mely modern szobrot 1988-ban Kecskeméti Sándor keramikus és szobrászművész készített),

· 6.7. pontjában meghatározott közterület a kulturális érték védelme (a Bartók Béla út ezen szakaszán lévő Gárdonyi Géza Általános Iskola és játszótér mellett található a Szent Gellért Plébánia és a Karinthy Színház),

· 6.8. pontjában meghatározott közterület a közrend védelme

érdekében került kijelölésre.
A 2. §-hoz
A rendelet hatályba léptetéséről rendelkezik.

